જ્હાન્વી કપૂર અને ઇશાન ખટ્ટરની ફિલ્મ ‘ધડક'ના એ સોંગને રિલીઝ કરવામાં આવ્યું છે કે જેની ઘણા સમયથી રાહ જોવામાં આવતી હતી. મરાઠી ફિલ્મ ‘સૈરાટ'ની આ હિન્દી રીમેકમાં એ ઓરિજિનલ ફિલ્મનું પોપ્યુલર સોંગ પણ સામેલ કરવામાં આવ્યું છે. ‘ધડક'નું આ ઝિંગાટ સોંગ લીડ કપલ જ્હાન્વી કપૂર અને ઇશાન ખટ્ટર પર પિક્ચરાઇઝ્ડ છે. જોકે, આ ફિલ્મના ટ્રેલરની જેમ એ સોંગ પણ ઓડિયન્સને ન ગમ્યું હોય એમ જણાય છે. આ સોંગની કોરિયોગ્રાફી ફરાહ ખાન દ્વારા કરાઈ છે. કોરિયોગ્રાફીમાં એ વાતનું ધ્યાન રખાયું છે કે, ડાન્સનાં મેઇન સ્ટેપ્સ મરાઠી સોંગ ઝિંગાટ જેવા જ હોય. સાથે જ મ્યુઝિકના મામલે પણ ખાસ ચેન્જીઝ કરવામાં આવ્યા નથી. સોંગમાં મરાઠી શબ્દ ઝિંગાટ સિવાય હિન્દી અને રાજસ્થાની શબ્દો પણ છે. જોકે, અનેક લોકોને આ સોંગ ગમ્યું નથી.